Cultura va poner en marcha «La casina de la traducción» na casa natal de Fernán-Coronas
#000005
La Conseyería de Cultura, Política Llingüística y Turismu, al traviés de la Dirección Xeneral de Política Llingüística, y en collaboración col Conceyu de Valdés, va poner en marcha nos meses vinientes La Casina de la traducción, un proyectu de traducción al asturianu que va tener como centru d’irradiación cultural la que fore casa natal del escritor Fernán-Coronas, en Cadavéu.
#000006
El proyectu naz cola mira de desenvolver acciones que fomenten la traducción asturiana en doble dirección: dende l’asturianu a otres llingües, y dende otres llingües al asturianu. La Casina de la tradución va concretase nun conveniu de collaboración ente la Conseyería de Cultura y el Conceyu de Valdés, y prevé promover alcuentros periódicos, talleres y seminarios nos que s’estudie y analice’l procesu históricu de la traducción al asturianu y la so proyección de futuru tanto nel ámbitu cultural como nel social.
#000007
Estos eventos van atender, siempre que seya posible, a la diversidá llingüística y al intercambéu cultural con otros ámbitos y otres xeografíes, cola mira de fomentar la traducción y la conocencia d’otres llingües y tradiciones. Otru de los oxetivos del proyectu ye’l de promover la traducción d’obres asturianes a otros idiomes, sobre manera al inglés, como llingua franca que pue dar a conocer la realidá cultural d’Asturies a otros países.
#000009
Otramiente, el proyectu va promover acciones destinaes a destacar la imaxe y les prestaciones de Valdés, fundamentalmente l’actividá turística, ún de los potenciales más importantes del conceyu valdesanu.
#000011
Recoyendo l’espíritu de Fernán-Coronas, y por cuenta de la situación xeográfica del conceyu, la idea del proyectu ye asitiar La Casina de la traducción como un puntu d’alcuentru cultural del Arcu Atlánticu, dende la Bretaña francesa a Portugal, con una atención especial a Galicia.
#000012
La conseyera de Cultura, Berta Piñán, y l’alcalde de Valdés, Óscar Pérez, alcordaron la puesta en marcha de La Casina de la traducción cola organización nos meses vinientes d’unes primeres Xornaes de la Traducción al Asturianu, col fin d’analizar la situación de la traducción a esta llingua.
#000013
La Casina de la traducción surde como homenaxe al escritor y intelectual valdesanu Galo Antonio Fernández (Cadavéu, 1884-L.luarca, 1939), más conocíu nel ámbitu lliterariu como Fernán-Coronas o’l padre Galo. La obra de Fernán-Coronas, entá por atopar nel so conxuntu, destaca pola so contribución a la filoloxía, a la creación poética y a la recoyida de la cultura popular y la so recreación etnográfica. La so obra enmárcase d’esta manera nel fenómenu de les renacencies culturales d’otres llingües, como la occitana, la catalana, la vasca o la gallega.
#000015
La Biblioteca d’Asturies estrena’l ciclu Palabra viva dientro de la so programación d’actividaes p’adultos
#000017
Sal a la venta “Vikingos 2035”, la comuna anarquista na L.luarca post-apocalíptica y “El Xuegu d’Ender”
#000019
La Biblioteca d’Asturies estrena’l ciclu Palabra viva dientro de la so...
#000020